1920 Σαρμιέντο

Ο Σαρμιέντο (Sarmiento) είναι ένας αστεροειδής που περιφέρεται κοντά στα εσώτατα όρια της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 14,17. Ανακαλύφθηκε στις 11 Νοεμβρίου 1971 από τον Αμερικανό αστρονόμο Τζ. Γκίμπσον και τον Αργεντινό αστρονόμο Κάρλος Ούλρικο Θέσκο, που παρατηρούσαν από το  αστρονομικό παρατηρητήριο Ελ Λεονθίτο (El Leoncito, «Το Μικρό Λιοντάρι») της Αργεντινής, που βρίσκεται σχεδόν στους πρόποδες των Άνδεων. Το αρχικό προσωρινό όνομα του αστεροειδούς ήταν 1971 VO και πήρε το τελικό όνομά του προς τιμήν του προέδρου της χώρας Ντομίνγκο Φαουστίνο Σαρμιέντο (1811-1888), που υπήρξε πρόεδρος της Αργεντινής από τις 12 Οκτωβρίου 1868 έως τις 12 Οκτωβρίου 1874.

Κοντά στο περιήλιο της τροχιάς του, ο Σαρμιέντο εξέρχεται από τα εσώτατα όρια της Κύριας Ζώνης και πλησιάζει την τροχιά του πλανήτη Άρη. Ο Σαρμιέντο είναι ένας από τους ελάχιστους αστεροειδείς της Κύριας Ζώνης που περιφέρεται γύρω από τον Ήλιο σε λιγότερες από χίλιες γήινες ημέρες, καθώς χρειάζεται 979,1 ημέρες.

 Φυσικά χαρακτηριστικά 
Ο φασματικός τύπος του Σαρμιέντο είναι X. Ο Σαρμιέντο περιστρέφεται γύρω από τον εαυτό του μία φορά κάθε 4 ώρες και 3 λεπτά.

 Εξωτερικοί σύνδεσμοι 
 Τροχιά από το JPL (Java) / Εφημερίδα.
 Asteroid Lightcurve Database (LCDB), query form (info )
 Dictionary of Minor Planet Names, Google books.
 Asteroids and comets rotation curves, CdR – Observatoire de Genève, Raoul Behrend.
 Discovery Circumstances: Numbered Minor Planets (1)-(5000) – Minor Planet Center (Κέντρο Ελασσόνων Πλανητών).

Σαρμιεντο